Document ID: 31983R3582

*****
ΚΑΝΟΝΙΣΜΟΣ (ΕΟΚ) αριθ. 3582/83 ΤΗΣ ΕΠΙΤΡΟΠΗΣ
της 19ης Δεκεμβρίου 1983
για τρίτη τροποποίηση του κανονισμού (ΕΟΚ) αριθ. 3800/81 περί της κατατάξεως των ποικιλιών αμπέλου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1595/83 (2), και ιδίως το άρθρο 31 παράγραφος 4,
Εκτιμώντας:
ότι η κατάταξη των ποικιλιών αμπέλου που επιτρέπεται να καλλιεργηθούν στην Κοινότητα πραγματοποιήθηκε τελευταία από τον κανονισμό (ΕΟΚ) αριθ. 3800/81 της Επιτροπής της 16ης Δεκεμβρίου 1981 (3), όπως τροποποιήθηκε τελευταία από τον κανονισμό (ΕΟΚ) αριθ. 2060/83 (4)·
ότι η αποκτηθείσα πείρα δείχνει ότι οι οίνοι που προέρχονται από ορισμένες ποικιλίες αμπέλου οινοποιήσιμων σταφυλών, που περιέχονται εδώ και πέντε έτη στην κατηγορία των επιτρεπόμενων ποικιλιών για ορισμένες ιταλικές διοικητικές ενότητες, μπορούν να θεωρηθούν κανονικά καλής ποιότητας· ότι ενδείκνυται, κατά συνέπεια, να καταταχθεί η ποικιλία αυτή στις συνιστώμενες ποικιλίες για τις ίδιες διοικητικές ενότητες, σύμφωνα με τις διατάξεις του άρθρου 11 παράγραφος 2 στοιχείο α) του κανονισμού (ΕΟΚ) αριθ. 347/79 του Συμβουλίου της 5ης Φεβρουαρίου 1979 περί των γενικών κανόνων σχετικά με την κατάταξη των ποικιλιών αμπέλου (5)·
ότι η καλλιεργητική ικανότητα μιας ποικιλίας αμπέλου οινοποιήσιμων σταφυλών, που εμφαίνονται από πέντε τουλάχιστον έτη στην κατηγορία των προσωρινά επιτρεπόμενων ποικιλιών για μια ιταλική διοικητική ενότητα, έχει αναγνωριστεί ως ικανοποιητική·
ότι, επομένως, πρέπει να καταταχθεί η ποικιλία αυτή οριστικά στις επιτρεπόμενες ποικιλίες αμπέλου για την ίδια διοικητική ενότητα, σύμφωνα με τις διατάξεις του άρθρου 11 παράγραφος 4 του κανονισμού (ΕΟΚ) αριθ. 347/79·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3800/81 τροποποιείται σύμφωνα με τις ενδείξεις που περιλαμβάνονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1984.

Labels: 3
5
6